Le Monde diplomatique kirjutab takfirismist? Mis see on? Täna hommikul ei teadnud veel isegi ja ka praegu on asjast hägune ettekujutus. Tegu on sajandeid vana usuvooluga islamis, mis puhkes õitsele pärast araablaste lüüasaamist sõjas Iisraeliga 1967. aastal. Takfiristid peavad  oma peavaenlasteks mitte juute või kristlasi vaid neid, kes nõrgendavad ummat seespoolt. Ehk siis moslemid, kes ei täida usukombeid või teevad seda leigelt. Selle poolest erineb al-Qaedast, kes on oma peamise eesmärgina deklareerinud võõramaalaste väljaajamise Pühalt Maalt (Koraani järgi kuulub muidugi kogu taevaalune maa moslemitele).  1970-tel väikestes gruppides ja peamiselt araabia riikides tegutsenud takfiristid kolisid 1980-tel Afganistani. Sealtpeale mõju kasv. Et usbekkide IMU juht Juldašev on  samuti selle voolu esindaja, oli mulle üllatuseks. Niisamuti nagu al-Zawihiri ja mõned al-Qaeda tippjuhtkonda kuuluvad tegelased. Pärast 2003 aastat on liikumine kogunud populaarsust al-Qaeda keskastme juhtide seas. Nendega seostatakse rünnakuid Musharrafi vastu. Vaziristani projekt olevat samuti nende oma. Suhtuvad vaenlikult šiiitidesse.